《同家弟用前韵谢判府惠酒》
宋代·陈与义

衔杯乐圣便称贤，无酒犹堪卧瓮间。
使者在门催仆仆，麯车入梦正班班。
不烦白水真人力，来自青城道士山。
千载王弘同并美，未应杞菊赋寒悭。
日饮知非贫士宜，要逃语阱税心鞿。
所须唯酒非虚酒，以醉为乡可径归。
鹦鹉鸬鹚俱得道，螟蛉蜾蠃共忘机。
狂言戏作麻姑送，无奈阍人与我违。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。